<classify> WASHINGTON, MAREKANI RAIS wa Marekani, Donald Trump amefutilia mbali ziara yakerasmi nchini Denmark baada ya waziri mkuu wa taifa hilo kusema Greenlandhaitauziwa Marekani. Rais huyo alitarajiwa kuzuru Dernmark, Septemba 2 kwa mwalikowa malkia wa taifa hilo Margrethe II. Wiki iliopita Trump alikaririwa akisema Marekani ilikuwa nahamu kukinunua kisiwa kinachojitawala cha Greenland, Denmark. Waziri Mkuu wa Denmark, Mette Frederiksen alisema mpango huoni upuuzi na kusema kwamba alitumaini Trump hakulichukulia suala hilo na uzitomkubwa. Akitangaza kuvunja safari yake Trump alituma ujumbe kupitiaakaunti yake ya twitter akisema: Denmark ni taifa maalum lenye watu wazuri sana lakinikutokana na matamshi ya waziri mkuu Mette Frederiksen hatakuwa na hamu ya kuzumngumziaununuzi wa Greenland na ataahirisha mkutano wake uliopangwa wiki mbili zijazohadi wakati mwingine. Msemaji wa Ikulu ya Whitehouse alithibitisha kwamba ziarahiyo ya rais imefutiliwa mbali. Rais huyo awali alikuwa amethibitisha ripoti kwamba alikuwana hamu ya kununua kisiwa hucho cha Greenland. Alipoulizwa siku ya Jumapili iwapo anaweza kuuza ardhi yaMarekani ili kununua kisiwa kwengineko, alisema kweli vitu vingi vinawezakufanyika. Greenland ina utajiri wa madini, maji safi zaidi nabarafu, samaki, chakula cha baharini kawi na ni kivutio kikuu cha utalii. Tukowazi kwa biashara lakini sio kuuzwa, ilisema wizara ya mambo yanje katikataarifa yake iliotumwa katika mitandao ya kijamii. Waziri mkuu wa Greenland Kim Kielsen alirejelea matamshiyake katika taarifa nyingine tofauti . Greenland haiuzwi lakini iko wazi kibiashara na ushirikianona mataifa mengine, ilisema taarifa. Greenland ndio kisiwa kikubwa zaidi duniani baada yaAustralia ambayo inajulikana kama bara. Kisiwa hicho kina takriban watu 56,000 walio na makaazi yaokatika pwani yake. Takriban asilimia 90 ni raia wa Greenland . Ina serikaliyake na bunge lake. Asilimia 80 ya kisiwa hicho imefunikwa na barafu ambayoinahofiwa kuyeyuka kutokana na viwango vya joto duniani. Kuyeyuka kwa barafu hiyo kumesaidia katika utafutaji wamadini katika ardhi ya kisiwa hicho. Lakini inaaminika kwamba kuyeyuka kwa barafu hiyo kunawezakusababisha madhara yanayotokana na mabaki ya kinyuklia yaliowachwa katikakambi kadhaa za jeshi la Marekani wakati wa vita baridi. Trump ameripotiwa kuvutiwa na kisiwa hicho kutokana namadini yake kama vile makaa, Zinc, Shaba na Chuma. Pamoja na Greenland kuwa na utajiri wa maliasili,inategemea Denmark kwa theluthi mbili za mapato yake . Ina viwango vya juu vya watu kujitoa uhai, ulevi wa pombena ukosefu wa ajira. Marekani imekuwa ikikiona kisiwa hicho kama eneo muhimu lakimkakati na iliweka kambi ya wanahewa wake mbali na rada yake wakati wa vitabaridi Wazo la kuinunua Greenland kwa mara ya kwanzaliliwasilishwa 1860 chini ya urais wa Andrew Johnson. Mwaka 1867 ripoti ya idara ya kigeni ilipendekeza kwambaeneo la kimkakati la Greenland pamoja na mali yake asili ni muhimu kulinunua. Lakini hakuna hatua rasmi iliochukuliwa hadi 1946 , wakatiHarry Truman aliipatia Denmark Dola milioni 100 kununua eneo hilo. Alikuwa amewasilisha mpango wa kutaka kubadilishana ardhiya Alaska na Greenland kulingana na shirika la habari la AP.  <topic>: kimataifa 